רינה איילין גורליק

רינה איילין גורליק (נולדה ב-16 ביוני 1980) היא עורכת דין, מנכ"לית אגודת יהודי אתיופיה,<ref></ref> חברה בוועדת היגוי יוצאי אתיופיה של המועצה להשכלה גבוהה.<ref></ref>

== ביוגרפיה ==
נולדה באתיופיה. אמה חיה בכפר בנקר באתיופיה ושם הקימה בית ספר. כילדה התעקשה אימה לצאת ללמוד מחוץ לכפר יחד עם כמה בנים, למרות שהדבר לא היה מקובל. אחרי שרכשה השכלה חזרה לכפר ופתחה בו בית ספר בסיוע רשת אורט.<ref name=":0"></ref>

בגיל 4 עלתה איילין גורליק עם משפחתה לישראל.<ref name=":1" /> כשעלו לישראל הוצע לאימה להיות תופרת, אך היא התעקשה לעבוד במקצועה והייתה למורה האתיופית הראשונה בישראל.<ref name=":0" />

מאז ילדותה רצתה אליין גורליק להיות עורכת דין. היא סיימה את התואר הראשון במשפטים באוניברסיטה העברית בירושלים, ולאחר מכן עבדה כעורכת דין בתחום האזרחי מסחרי. כעורכת דין ייצגה את משפחתו של סלומון טקה שנורה על ידי שוטר.<ref></ref>

בשנת 2016 סיימה תואר שני בלימודי מדיניות ציבורית בתוכנית המנהלים של אוניברסיטת בר-אילן ותואר שני נוסף מאוניברסיטת תל אביב.

ב-2019 בעקבות מסע לאתיופיה סיפרה:<blockquote>"אני ניסוי חברתי שלא הצליח.. עשיתי הכול לפי הספר, יש לי זהות ברורה, אני ישראלית, גאה בהוריי ובמוצא שלי, ועדיין מקבלת יחס שונה רק בגלל הצבע שלי"<ref name=":0" /></blockquote>ב-2020 ניהלה את הקליניקה לקידום שוויון באוניברסיטת בר־אילן.<ref></ref>

החל מ־2021 משמשת כמנכ"לית אגודת יוצאי אתיופיה בישראל, ארגון אשר הוקם בשנת 1993.<ref name=":1"></ref> הארגון עוסק בשנוי תפיסה ביחס ליוצאי אתיופיה בקרב קובעי המדיניות, אמצעי התקשורת, המגזר הציבורי ודעת הקהל הישראלית. האגודה פועלת לשינוי המדיניות הקיימת במספר תחומים מרכזיים: חינוך, השכלה גבוהה, תעסוקה, דיור ורווחה.

== דעותיה הציבוריות ==
בעקבות מחאת יוצאי אתיופיה ב-2015 החליטה לפעול למען זכויות יוצאי אתיופיה בישראל.

ב-2021 יצאה נגד שיטור היתר שסובלת ממנו האוכלוסייה האתיופית בישראל. לטענתה שיטור היתר מתבטא לא רק בהטרדה ובהתנכלויות של שוטרים ליוצאי אתיופיה אלא ממש באלימות שמופעלת נגדם, ובהמשך בפתיחת תיק פלילי על עבירות "נגד הפרת הסדר הציבורי" - תקיפת שוטר או הפרעה לשוטר בשעת מילוי תפקידו. עדויות לשיטור יתר כלפי האוכלוסייה האתיופית ניתן לראות בדו"ח פלמור מ-2016 ובדו"ח מבקר המדינה ב־2021.<ref></ref>

ב-2023 יצאה נגד הרפורמה המשפטית, בטענה כי היא עלולה להשפיע לרעה על החברה האתיופית בישראל. בעקבות זאת ב-1 באפריל 2023 נאמה בהפגנה המרכזית בקפלן במסגרת המחאה נגד ההפיכה המשטרית. ב-8 באפריל נאמה בקריית אונו במסגרת אירועי המחאה.<ref></ref>

הייתה שותפה בהפגנה שנערכה באוגוסט 2023 כחלק ממחאת צדק לרפאל ואף נפצעה מרימון הלם במהלכה.

== הוקרה ==
* נבחרה כאחת מ-50 הנשים מעוררות ההשראה מטעם עיתון פורבס - 2021

== חיים אישיים ==
כיום נשואה לסשה גורליק.

אחותה שלומית איילין מנהלת תחום חדשנות ותוכניות עירוניות במנהל החינוך בבת ים.

== קישורים חיצוניים ==
* אביחי חיים, [https://www.calameo.com/read/006183506d7ff1cb76e9a אנשים צריכים להוריד את הכובע בפני הקהילה האתיופית] - נטו בת ים - 20 במרץ 2020
* [https://www.facebook.com/watch/?v=1040574289842613 עו"ד רינה איילין - גורליק, בכנסת בכנס אפליה בישראל] 2021
* [https://www.facebook.com/watch/?v=667252331128811 עו"ד רינה איילין גורליק בתוכנית סדר יום עם קרן נויבך] - 10 בינואר 2022
* 
* 
* [https://www.youtube.com/watch?v=Y9lYJZOsk7g עו"ד רינה איילין גורליק והפעיל החברתי בני גושן על הסרטון של השבוי אברה מגניסטו] - 18 בינואר 2023
* [https://summur.ai/uN2iD עו"ד רינה איילין גורליק בתוכנית החברתית], - פתחון לב ברדיו תל אביב 17 במרץ 2023
* [https://www.youtube.com/watch?v=WkLiz3tyrNQ נאום רינה איילין גורליק - קריית אונו] 8 באפריל 2023
* [https://www.tiktok.com/@orelschitrit/video/7273161552360901906 עורכת הדין רינה איילין-גורליק מנכ"לית אגודת יהודי אתיופיה על דברי הניצב בדימוס שחר איילון] בהפגנת צדק לרפאל - 30 באוגוסט 2023

== הערות שוליים ==

קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:עורכות דין ישראליות
קטגוריה:עורכי דין ישראלים
קטגוריה:מנהלות ישראליות
קטגוריה:מנהלים ישראלים
קטגוריה:ישראליות שנולדו ב-1980
קטגוריה:ישראלים שנולדו ב-1980